”Omsorg og læring går hånd i hånd, sammen danner vi vennskapsbånd”


VEDTEKTER FOR RAVNANGER BARNEHAGE A/S
(pr. oktober 2023)

1. BARNEHAGEN EIES OG DRIVES AV:
Anette Bugjerde.

2. FORMÅL:
Barnehagen skal i samarbeid og forståelse med hjemmet ivareta barnas behov for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.
Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett ti medvirkning tilpasset alder og forutsetninger.
Barnehagen skal imøtekomme barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.
( Lov om barnehager, §1 Formål)

3. BARNEHAGEN DRIVES I SAMSVAR MED:
Lov om barnehager og kunnskapsdepartementets fastsatte forskrifter og retningslinjer, vedtekter i Ravnanger barnehage og årsplan for barnehagen - som bygger på Rammeplan for barnehager.

4. SAMARBEIDSORGANER:
For å sikre samarbeidet med barnas hjem, skal hver barnehage ha et foreldreråd og et samarbeidsutvalg.
Foreldrerådet består av foreldre/ foresatte til alle barna, og skal fremme deres fellesinteresser og bidra til at samarbeidet mellom barnehage og foreldregruppen skaper et godt barnehagemiljø.
Samarbeidsutvalget (SU) består av foreldre og ansatte i barnehagen, slik at hver gruppe er likt representert. Representant for eier skal delta i samarbeidsutvalget, men ikke med flere representanter enn hver av de andre gruppene. Foreldre og ansatte representanter velges for to år om gangen.
SU skal være et rådgivende, kontaktskapende og samordnende organ, som skal ivareta samarbeidet mellom barnehagen og hjemmene. SU skal ha seg forelagt saker som er av viktighet for barnehagens innhold og virksomhet, og for forholdet til foreldrene. SU skal, med utgangspunkt i ” Rammeplan for barnehagen”, fastsette en årsplan for barnehagens pedagogiske virksomhet. (Lov om barnehager, §4)

5. OPPTAKSORDNING:
Alle godkjente barnehager i Askøy kommune skal samarbeide om opptak av barn. Kommunen skal legge tilrette for en samordnet opptaksprosess, der likebehandling av barn skal sikres. Det foretas et hovedoptak hvert år. Barnehageplass søkes elektronisk. Skjema og informasjon finnes på Askøy kommune sine nettsider: www.askoy.kommune.no. Søknadsfrist er 1. mars hvert år. Tilbud om barnehageplass forutsetter at du bor i Askøy kommune når barnet begynner i barnehagen.

6. OPPTAKSKRITERIER:
Styrer i barnehagen foretar opptak av barn til Ravnanger barnehage. 
Vi har følgende opptakskriterier:
1. A - Barn med nedsatt funksjonsevne. Det skal foretas en sakkyndig vurdering for å vurdere om barnet har nedsatt funksjonsevne (Lov om barnehager §13)
B - Barn det er fattet vedtak om etter lov om barneverntjenester( §4-12 og 4-4 annet og fjerde ledd( Lov om barnehager §13)
2. Barn av ansatte i Ravnanger barnehage.
3. Søsken av barn som har plass i barnehagen
4. A - Barn i en vanskelig livssituasjon pga sykdom o.l og/ eller sosiale vansker, eller av andre grunner har særlige behov.
B - Barn hvor begge foreldrene er tospråklige/ minoritetsspråklige, med unntak av samisk, svensk eller dansk.
C - Barn av eneforsørgere som er arbeidssøkende, i arbeid eller under utdanning. Aleneomsorg må dokumenteres.

        Vi gjør oppmerksom på at prioriterte søkere må framlegge 
        tilfredsstillende dokumentasjon som er datert innen de 6 
        siste månedene.

        Punktene 1a og 1 b er likestillte
        Punktene 4a, b og c er likestillte.

        Foreldre som ikke har fått barnehageplass til barnet, har mulighet til å 
        klage innen 3 uker etter avslått søknad. Skriftlige klager sendes Askøy 
        kommune. 


7. OPPTAKSKRETS:
    Ravnanger barnehage sin opptakskrets er Askøy kommune.         
    Unntak er dersom vi har personalebarn som er bosatt i andre 
    kommuner.

8. OPPSIGELSE:
Tildelt barnehageplass beholdes fram til 01.08 det året barnet starter på skolen. Dersom et barn slutter i løpet av barnehageåret må man skriftlig si opp plassen. En barnehageplass kan sies opp skriftlig med 2-måneders varsel regnet fra den 1. i måneden. Siste frist for oppsigelse før sommerferien er 1.mars. Dette fordi det er vanskelig å fylle plassene like før sommeren.
Manglende betaling vil føre til at man mister barnehageplassen.




9. AREALUTNYTTING:
Barnehagens leke-og oppholdsareal er satt til 4,0 kvm netto pr.barn over 3 år og 5,3 kvm p.r barn under 3 år.

10. ÅPNINGSTIDER:
Barnehagen holder åpent fem dager i uken fra kl 07.00-17.00
Barna skal leveres og hentes innenfor den fastsatte åpningstiden. Onsdag før skjærtorsdag stenger barnehagen klokken 12.00.
Barnehagen er stengt julaften, nyttårsaften og helge og høytidsdager. I tillegg er barnehagen stengt i uke 28, 29 og 30 hver sommer.

10.FERIE:
Barnehagen er åpen 11 måneder og 1 uke i året. Alle barn skal ha fri fra barnehagen fem uker pr. år. Barna må taes ut tre sammenhengende uker i løpet av skoleferien, slik det er fastsatt i gjeldende skolerute. Den fjerde uken må også taes innenfor skoleferien. Pga at barnehagen er stengt i uke 28, 29 og 30 må tre av barnas ferieuker gjennomføres på dette tidspunkt.Det er fem planleggingsdager i året og disse regnes som barnets femte ferieuke. Alle foreldre må gi beskjed om når barnet skal ha ferie i god tid før 1.mai.

11. BETALING:
      Barnehagen innførte makspris i mai 2004. Det er 11 
      måneders betaling i året. Dersom foreldrerådet godkjenner det   
      betaler foreldrene matpenger. Det blir tatt opp i foreldrerådsmøte i
      september hver høst. Vedtaket gjelder frem til september året. Betaling
      skal skje forskuddsvis den 1. i hver måned.
      Barn som slutter etter 31. mai må betale for plassen fram til 
      medio august. Tar man imot et tilbud om plass binder man 
      seg til to måneders oppsigelsestid. For søsken får man 30%
      rabatt for søsken nr to, og 50% for søsken nr 3. For dem         
      som skal begynne i barnehagen faktureres det for hele 
      måneden for dem som starter før den 15 og halve måneden 
      for dem som begynner etter 15 i måneden.
      Dersom barnet blir hentet etter stengetid blir foreldrene 
      belastet med kroner 500,- pr påbegynte kvarter. 

12. HELSEMESSIGE FORHOLD:
      Hvis barnet er syk eller har fravær av andre grunner, må det   
      gies beskjed i barnehagen om det. Dette gjelder også når 
      barnet har fri. Barn som er syke må holdes hjemme dersom det 
      foreligger smittefare. Dersom barnet ikke kan være ute og delta i 
      aktiviteter på lik linje med andre barn, skal barnet holdes hjemme.
      Ved ulykker, sykdom og mistanke om epidemi avgjør styrer om 
      lege må kontaktes omgående.
      Begrunnet mistanke om barnemishandling må styrer melde til 
      barnevernstjenesten eller den offenlige lege på stedet. Alle barn 
      skal ha mulighet til å være ute hver dag og må derfor ha med      
      varme klær, lue, regntøy, dress og støvler.


13. MAT:
Barna får servert frokost og lunsj i barnhagen hver dag. De tar kun med 1 frukt eller grønnsak hver dag som deles med de andre barna på avdelingen.
 
14. ANSVAR:
     Personalet har ansvar for barna den tiden de er i barnehagen. 
     Levering og henting av barna er foreldre/foresatte selv ansvarlig   
     for. Personalet har ikke ansvar for barnets medbrakte klær eller 
     andre eiendeler.

15. FORSIKRING:
      Barna og de ansatte er forsikret i Storebrand.
      Forsikringen gjelder i oppholdstiden samt reise til og fra 
      barnehagen når denne går direkte.
      Forsikringen gjelder også utflukter i barnehagens regi.

16. INTERNKONTROLL:
      Barnehagen har internkontrollsystem som sikrer kontinuerlig 
      arbeid med Helse, miljø og sikkerhetsarbeid.   

17. DUGNAD:
      Barnehagen sitt samarbeidsutvalg arrangerer dugnad ved hjelp av 
      foreldrene to ganger i året. Alle er pliktig til å møte en av 
      gangene, enten ved å stille selv eller ha en stedfortreder. Dersom
      noen ikke møter opp på dugnad vil de få et tillegg på kroner 1000,-
      på barnehageregning.                                                                                                                                     

